Añ berrma't̃ ñeñt̃ penten , ñeñt̃pa' añ toma'ntena ñeñt̃ corratse't̃ ahuañmo'cha t̃e'pa' ama eñalle o' rroma . T̃arraña o' mameshamerra o'ch alla tanterra o'ch c̈ha'nerr arrorot̃ot̃ . T̃arraña ñeñt̃pa' mamecpach atet̃ perra , ellochña o'ch alla rromuerrerr . Allempochña o'ch chenca e'ñe poctacma . Acheñenesha' ñeñt̃ yec̈ha'yetsa añe patsro ñeñt̃ ama ame'ñetso ñetñapa' atarrcha' cohuanrrorteret añ berrma't̃ t̃arro'mar ama puentareto ñeñt̃ atet̃ pena añ berrma't̃ . Ama't ñeñt̃ corratse't̃ arr patsro , t̃arraña ahuañmo'chapa' o' rroma . Ama't o' rromhuañ t̃arraña o' alla orrterrerr . Ñeñt̃o'marña acheñenesha'pa' atarr cohuanrrorteñet . Ñehua , ñeñt̃ cohuanrrortene'pa' ama aquellcaret̃eyaye pa'so'cheñ Yompor po'libro all aquellcaret̃tena pa'so'chñec̈hno ñeñt̃ pueyochresha' pen Yompor ; ñetñapa' corretsetach errponañohuen . Ñeñt̃ ama ame'ñetso ama aquellcaret̃eyayeto pa'so'cheñ ahuat̃ot̃eñ allempot̃eñ e'ñe errte' ayec̈hcataret̃tetsa pats .
